ПРОТОКОЛ № 47
от заседанието на Комисия по правни въпроси 
на Висшия съдебен съвет, проведено на 2 декември 2013 г.

Днес, 2 декември 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 										
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА 
						НЕЗАБРАВКА СТОЕВА
																
На заседанието присъстваха експертните сътрудници на комисията: Саша Харитонова –  директор дирекция “Правна”.

 Д Н Е В Е Н   Р Е Д:

1. ОТНОСНО: Извлечение от протокол № 60/12.11.2013 г. на Комисията по предложенията и атестирането относно предложение за изменение и допълнение на Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи.

КОМИСИЯТА ПО ПРАВНИ ВЪПРОСИ
Р Е Ш И:

1.1. ОТЛАГА разглеждането на т. 1 от дневния ред за следващото заседание на комисията, за изразяване на становища от членовете на комисията.

2. ОТНОСНО: Законопроект за изменение и допълнение на Наказателно-процесуалния кодекс, изпратен от Комисия по правни въпроси на 42-то Народно събрание, за становище в срок до 3 декември 2013 г.

КОМИСИЯТА ПО ПРАВНИ ВЪПРОСИ
Р Е Ш И:

2.1. По проекта на Наказателно - процесуалния кодекс Висшият съдебен съвет е изразил положително становище в хода на съгласувателната процедура, с решение по протокол № 27/11.07.2013 г., на основание чл. 31 ЗСВ.
2.2. Да се уведоми Народното събрание, че в проектобюджета на съдебната власт не са предвидени средства за осигуряване на разширено участие на преводачи и изготвяне на преводи в наказателния процес, въпреки че Висшият съдебен съвет алармира за това своевременно.
2.3. Решението на комисията да се внесе на редовното заседание на ВСС на 05.12.2013 г.

3. ОТНОСНО: Решение № 111/25.11.2013 г. на Върховния административен съд по жалба на Емил Христов от гр. Бургас срещу решение на ВСС по протокол № 29/18.07.2013 г., т. 1 доп.

КОМИСИЯТА ПО ПРАВНИ ВЪПРОСИ
Р Е Ш И:

3.1. Предлага на ВСС да упълномощи процесуален представител с допуск.
3.2. Предлага на представляващия ВСС да направи искане до компетентния орган за извършване на проучване за издаване на разрешение за достъп до класифицирана информация на съдебен служител от Дирекция „Правна”, във връзка с процесуалното представителство.

4. ОТНОСНО: Становище на Комисията за защита на личните данни във връзка с искане от Биляна Гяурова-Вегертседер – директор на Фондация „Български институт за правни инициативи” по въпроси, свързани с обработване на лични данни във връзка с проект „Инициативи за прозрачни съдебни назначения”.

КОМИСИЯТА ПО ПРАВНИ ВЪПРОСИ
Р Е Ш И:

4.1. Приема за сведение становището на Комисията за защита на личните данни във връзка с искане от Биляна Гяурова-Вегертседер – директор на Фондация „Български институт за правни инициативи” по въпроси, свързани с обработване на лични данни във връзка с проект „Инициативи за прозрачни съдебни назначения”.
 
5. ОТНОСНО: Писмо от председателя на Окръжен съд гр. Сливен във връзка с извършена проверка от дирекция „Вътрешен одит” на управлението и стопанисването на съдебното имущество и установено наличие на наемни договори за ползване на площи – част от Съдебната палата-Сливен с изтекъл срок.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за сведение писмото от председателя на Окръжен съд гр. Сливен във връзка с извършена проверка от дирекция „Вътрешен одит” на управлението и стопанисването на съдебното имущество и установено наличие на наемни договори за ползване на площи – част от Съдебната палата-Сливен с изтекъл срок.

03.12.2013 г. 		                   		ПРЕДСЕДАТЕЛ
НА КОМИСИЯТА:	/П/	     
                            ЮЛИАНА КОЛЕВА